  Майя Бывальцева 2022-тӥ арын Спортъя элькун гужем гурт шудонъёс Балезино ёросын ортчозы. Эстафетаез 3-тӥ пӧсьтолэзе Гракын сётӥзы, отын 30-тӥоссэ Шудонъёсты сӥё-дано ворсан ужрад ортчиз. Со сярысь элькун тӧролэн но кивалтэтлэн пресс-службазы ивортӥз. Ӵошатсконъёсы быдэс элькунысь 1 сюрс 400-лэсь трос спортсменъёс пыриськизы. Туэ нырысьсэ агропром огъетысь ӧнеръёсъя вожвылъяськонъёс мынӥзы. Турнасьёс пӧлын нырысетӥ куинь интыосты басьтӥзы Кияса, Кизнер, Кез ёросъёс, скал кыскисьёс пӧлын – Вотка, Алнаш, Кизнер ёросъё, механизаторъёс пӧлын – Вотка, Глаз, Кизнер. Шудонъёслы йылпумъянъёсъя ХХХ Спортъя элькун гужем гурт шудонъёсын вормизы но призёръёс луизы: I группаын 1-тӥ инты – Дэри ёрос; 2-тӥ инты – Пичи Пурга ёрос; 3-тӥ инты – Ува ёрос. II группаын 1-тӥ инты – Кез ёрос; 2-тӥ инты – Кизнер ёрос; 3-тӥ инты – Алнаш ёрос. III группаын 1-тӥ инты – Юкаменск ёрос; 2-тӥ инты – Грак ёрос; 3-тӥ инты – Сьӧлта ёрос. Пӧртэм амалъёсын вормисьёс Огъяросси гужем гурт шудонъёсы мынозы. Соос 17-22 пӧсьтолэзе Пензаын ортчозы.  Тегъёс: Спорт Удмуртия гуртшудонъёс Грак  